hy hy hy hy hy hy hy hy hy hy hy hy hy hy hy hy it hy hy hy hy hy hy hy hy hy hy en hy hy en hy en hy en hy en hy en hy hy ru en hy hy hy hy hy hy hy hy hy hy hy hy hy hy hy hy hy en hy hy
Քաղաքապետը դարձյալ նշեց, որ սա վերջին համատեղ խորհրդակցությունն է, սրանից հետո առանձին աշխատանքային հանդիպումներ են լինելու. «Եթե որևէ մեկը ժամանակացույց խախտեց… Դուք եք համապատասխան տեղեկանք ներկայացնելու, թե այս խորհրդակցության արդյունքում երբ եք վերջնական անելու ձեր աշխատնքները՝ նշելով սկիզբն ու վերջը: Բարաթներ տվեք ձեր կողմից, որ, եթե հանկարծ ուշանան աշխատանքները, պատասխանատվությունը մենք չկրենք: Ես եմ պատասխանատու…»:
Ի դեպ, բարաթ տալ-առնելը վարչապետից է «մոդա» դարձել: Դեռևս փետրվարին, երբ առաջին անգամ հայտարարեց Գյումրու զարգացման ծրագրերի մասին, իր խոսքում ասաց, որ բարաթ չի կարող ներկայացնել, թե երբ կավարտեն աշխատանքները: Երևի իր մոտ անցկացրած խորհրդակցության ժամանակ քաղաքապետից է բարաթ ուզել, քաղաքապետն էլ՝ ենթակառուցվածքներից պահանջեց:
Շիրազի փողոցի մասով նշվեց, որ դեռ ընդհանուր հայտարարի չեն եկել՝ մայթերը բազալտի շերտո՞վ անել, թե քաղաքապետարանի առաջարկով՝ գունավոր սալիկներով: Բայց քաղաքապետը հակված է գունավոր սալիկներ շարել: Նա նշեց, որ Շիրազի փողոցում չեն լինի բարձր լույսեր, ինչպես Ռուսթավելի փողոցում։ Իսկ ասֆալտը կարմիր է լինելու: Նա դիմեց «Վեոլիա ջրին», որ վերջիններս ամբողջական անեն իրենց աշխատանքները, որպեսզի հետագայում հանկարծ քանդելու հարկ չլինի, քանի որ կարմիր ասֆալտ այլևս չեն կարողանա ճարել: Պատասխանատուների բերանից «խոսք քաշեց», որ մինչև հունվարի 20-ը վերջնական նախագիծ կներկայացնեն: Ապա անդրադարձավ գազի, էլցանցի, կապի պատասխանատուներին, վերահաստատելով պահանջվող բարաթով ներկայացնել հստակ ժամանակացույցը, նրանց էլ մինչև հունվարի 20-ը ժամանակ տվեց: Ճաննախագծից պահանջեց ընդհանուր 5 փողոցների մասով նախագիծը տալ, որ ամբողջական փաթեթ լինի:
Էլցանցին ու կապին քաղաքապետը ազատ «ֆրոնտ» տվեց, որ հանգիստ սկսեն իրենց աշխատանքները՝ սկսելով Շիրազի փողոցի աջ մայթից կամ ամբողջական, եթե պետք լինի, ձյունն էլ եկած լինի, աշխատանքային խումբ կուղարկի՝ ձներից մաքրելու, թեկուզ գիշերով: Նախնական սկսելու ժամկետ բարաթով նշեց դեկտեմբերի 10-ը:
Խորհրդակցության ընթացքում գոտիավորման «Հույս» Գյումրիի շենացման հիմնադրամի տնօրեն Լենա Մուրադյանի կարմիր ասֆալտի մասով առարկությանը, թե՝ թող մոխրագույն լինի, ինչի՞ կարմիր, քաղաքապետը կես կատակ-կես լուրջ հակադարձեց. «Շատ մի մտահոգվեք՝ ընթացքում մոխրագույն կդառնա»։
«Կումայրի վերածնունդ պատմական կենտրոնի վերականգնման» հիմնադրամի ներկայացուցիչ Սյուզան Ազոյանը ներկայացրեց, որ կահավորանքը՝ ծաղկամաններից, նստարաններից սկսած, վերջացրած աղբամաններով, զոնինգի կառույցի հետ միասին պատրաստել են փաստաթուղթը, որտեղ մանրամասն ներկայացրած է՝ նույնն են լինելու պատմական կենտրոնի բոլոր փողոցների համար, որպեսզի պահպանվի տվյալ գոտու ամբողջականությունը, լինի նույն ձեռագիրը։
Այսպիսով, 2018-ի մարտից սկսվելու են Շիրազի փողոցի հիմնանորոգումը և հարակից 4 փողոցների ու նրբանցքների շինաշխատանքները: Ավարտական ժամանակացույց ընդունվել է 2018թ. դեկտեմբերի 7-ը:
Արթուր Ալեքսանյանը աշխարհի քառակի չեմպիոն
«Մեր թիմում ամեն մեկը պետք է փոփոխություն բերի եւ արդյունք ապահովի»
Երեք առաջնախաղ 157-րդ թատերաշրջանում
«Բոլորիս ցանկությունն է՝ քաղաքը դարձնել ավելի գեղեցիկ, ավելի մաքուր, ավելի բարեկարգ»
Ինչու են բնակարաններն անտերության մատնված, կամ՝ 10 տարվա հանցավոր անտարբերություն, թե՞…
ՀՀ, Գյումրի, Իսահակյան փ., 76
(+374 312) 6 72 56
Արթուր Ալեքսանյանը աշխարհի քառակի չեմպիոն
«Մեր թիմում ամեն մեկը պետք է փոփոխություն բերի եւ արդյունք ապահովի»
Երեք առաջնախաղ 157-րդ թատերաշրջանում
«Բոլորիս ցանկությունն է՝ քաղաքը դարձնել ավելի գեղեցիկ, ավելի մաքուր, ավելի բարեկարգ»
Ինչու են բնակարաններն անտերության մատնված, կամ՝ 10 տարվա հանցավոր անտարբերություն, թե՞…
Մեջբերումներ անելիս ակտիվ հղումը shrjapat.am- ին պարտադիր է: Կայքում արտահայտված կարծիքները պարտադիր չէ, որ համընկնեն կայքի խմբագրության տեսակետի հետ:
Գովզդների բովանդակության համար կայքը պատասխանատվություն չի կրում: